মেরুল বাড্ডায় বাঁশের দোকানে আগুন
রাজধানীর মেরুল বাড্ডায় বাঁশের দোকানে অগ্নিকাণ্ডের ঘটনা ঘটেছে। ফায়ার সার্ভিসের ৯টি ইউনিট এক ঘণ্টার চেষ্টায় আগুন নিয়ন্ত্রণে আনে। শুক্রবার রাত সাড়ে ১২টার দিকে এ অগ্নিকাণ্ডের ঘটনা ঘটে।







ফায়ার সার্ভিস কন্ট্রোল রুমের মোবিলাইজিং অফিসার মাহফুজ রিবেন যুগান্তরকে জানান, রাত সাড়ে ১২টার দিকে রাজধানীর মেরুল বাড্ডায় হাতিরঝিলের বিপরীতে রাস্তার পাশে রাখা বাঁশে আগুন লাগে। আগুন নিয়ন্ত্রণে ফায়ার সার্ভিসের বারিধারা ও তেজগাঁওয়ের ৯টি ইউনিট কাজ করে।




ফায়ার সার্ভিস সূত্র জানায়, প্রথমে পানির স্বল্পতা দেখা দিলেও পরে হাতিরঝিলের পানি দিয়ে এক ঘণ্টার চেষ্টায় ফায়ার সার্ভিসের ৯টি ইউনিট আগুন নিয়ন্ত্রণে আনে। এ ঘটনায় হতাহতের খবরও পাওয়া যায়নি। বাঁশের আড়তসহ আশপাশের খাবার হোটেল এবং আরও কয়েকটি দোকান পুড়ে গেছে।

রাজধানীর মেরুল বাড্ডায় বাঁশের দোকানে অগ্নিকাণ্ডের ঘটনা ঘটেছে। ফায়ার সার্ভিসের ৯টি ইউনিট এক ঘণ্টার চেষ্টায় আগুন নিয়ন্ত্রণে আনে। শুক্রবার রাত সাড়ে ১২টার দিকে এ অগ্নিকাণ্ডের ঘটনা ঘটে।